ಐಪಿಎಲ್ ನಲ್ಲಿ 99ಕ್ಕೆ ಔಟ್ ಆದ ಆಟಗಾರರು ಯಾರು ಗೊತ್ತಾ? ಇವರಿಂದ ಪ್ರಕಟಿಸಲಾಗಿದೆ News Alert ಶಾರ್ಜಾ : ಪ್ರಸಕ್ತ ಸಾಲಿನ ಐಪಿಎಲ್ ನಲ್ಲಿ ಬ್ಯಾಟ್ಸಮನ್ ಗಳನ್ನು ಭರ್ಜರಿ ಆಟ ಪ್ರದರ್ಶಿಸುತ್ತಿದ್ದಾರೆ. ಪ್ರತಿಯೊಂದು ತಂಡದಲ್ಲಿ ಒಂದಿಬ್ಬರು ಬ್ಯಾಟ್ಸಮನ್ ಗಳು ಮಿಂಚಿ ಅಭಿಮಾನಿಗಳಿಗೆ ರಸದೌತಣ ನೀಡುತ್ತಿದ್ದಾರೆ. ಆದರೆ, ಬ್ಯಾಟಿಂಗ್ ಬೀಸುತ್ತ ಶತಕ, ಅರ್ಧ ಶತಕ ಸಿಡಿಸಬೇಕೆನ್ನುವುದು ಅವರ ಕನಸಾಗಿರುತ್ತದೆ. ಈ ಸಂದರ್ಭದಲ್ಲಿ 49 ರನ್ ಅಥವಾ 99 ರನ್ ಗಳಿಗೆ ಔಟ್ ಆದರೆ? ಅಭಿಮಾನಿಗಳಿಂದ ಹಿಡಿದು ಆಟಗಾರನ ತನಕೆ ಬೇಸರ ಕಾಡುತ್ತದೆ. ಪ್ರತಿಯೊಬ್ಬರೂ ತಲೆಯ ಮೇಲೆ ಬೇಸರದ ಕೈ ಇಡುತ್ತಾರೆ. ಹೀಗೆ ಐಪಿಎಲ್ ನ ಆವೃತ್ತಿಯಲ್ಲಿ 99ಕ್ಕೆ ಔಟ್ ಆಗಿ ಬೇಸರದಿಂದ ಫೆವಲಿಯನ್ ಗೆ ಹೆಜ್ಜೆ ಹಾಕಿದ ಬ್ಯಾಟ್ಸಮನ್ ಗಳೂ ಇದ್ದಾರೆ. ಐಪಿಎಲ್ ನ 13 ಆವೃತ್ತಿಗಳಲ್ಲಿ ಒಟ್ಟು ಇಲ್ಲಿಯವರೆಗೆ ಐದು ಬಾರಿ ಬ್ಯಾಟ್ಸ್ ಮನ್ ಗಳು ನರ್ವಸ್ ನೈಂಟಿಗೆ ಬಲಿಯಾಗಿದ್ದಾರೆ. ಈ ಸಾಲಿಗೆ ಹೊಸದಾಗಿ ಮುಂಬಯಿ ಇಂಡಿಯನ್ಸ್ ತಂಡದ ಇಶಾನ್ ಕಿಶಾನ್ ಸೇರಿದ್ದಾರೆ. ಅವರು ರಾಯಲ್ ಚಾಲೆಂಜರ್ಸ್ ವಿರುದ್ಧ ನಡೆದ ಪಂದ್ಯದಲ್ಲಿ 99 ರನ್ ಗಳಿಗೆ ಔಟ್ ಆಗಿದ್ದಾರೆ. ಇನ್ನುಳಿದಂತೆ ಡೆಲ್ಲಿ ಕ್ಯಾಪಿಟಸ್ ತಂಡದ ಪೃಥ್ವಿ ಶಾ ಅವರು 2019ರಲ್ಲಿ ಕೋಲ್ಕತ್ತಾ ನೈಟ್ ರೈಡರ್ಸ್ ವಿರುದ್ಧ ನಡೆದ ಪಂದ್ಯದಲ್ಲಿ 99 ರನ್ ಗಳಿಗೆ ಔಟ್ ಆಗಿದ್ದರು. 2019ರಲ್ಲಿ ಬೆಂಗಳೂರು ತಂಡದ ವಿರುದ್ಧ ಕ್ರಿಸ್ ಗೇಲ್ ಅವರು ಕಿಂಗ್ಸ್ ಎಲೆವೆನ್ ಪಂಜಾಬ್ ಪರ 99 ರನ್ ಮಾಡಿದ್ದರು. ಬೆಂಗಳೂರು ತಂಡದ ನಾಯಕ ವಿರಾಟ್ ಕೊಹ್ಲಿ ಡೆಲ್ಲಿ ಡೇರ್ ಡೆವಿಲ್ಸ್ ವಿರುದ್ಧ 99 ರನ್ ಮಾಡಿ ಔಟ್ ಆಗಿದ್ದರು. ಚೆನ್ನೈ ಸೂಪರ್ ಕಿಂಗ್ಸ್ ನಾಯಕ ಸುರೇಶ್ ರೈನಾ ಅವರು ಸನ್ ರೈಸರ್ಸ್ ಹೈದರಾಬಾದ್ ತಂಡದ ವಿರುದ್ಧ ಔಟಾಗದೆ 99 ರನ್ ಗಳಿಸಿದ್ದರು.